# Pa de gambes

El pa de gambes o xips de gamba és un aperitiu asiàtic: originari de la gastronomia d'Indonèsia, on és conegut com a krupuk udang, el seu consum és tradicional a l'est d'Àsia i als Països Baïxos (com a kroepoek), on l'importaren durant el període colonial; en alguns llocs d'occident s'ha popularitzat gràcies als restaurants xinesos, també en Austràlia —més prop d'Indonèsia que de la Xina—, però en altres Estats Units d'Amèrica no són gens habituals en eixos establiments. Les xips de gamba també són conegudes com a bánh phồng tôm al Vietnam, keropok a Malàisia, kropek o kropeck a les Filipines i krupuk a Tailàndia; en anglés són conegudes com a prawn crackers («cruixents de gamba») o shrimp chips («xips de gamba») i a la Xina com a xiāpiàn, xièpiàn o yúpiàn (蝦片); en cantonés, ha peen. També se'n fan amb forma de patates fregides de tall longitudinal en compte d'aparença de xips.
* Sequer de krupuk
* Oblees sense fregir
* Xips amb pebre negre
* Acompanayat de salses
* Kerupuk keju amb gust de formatge
L'oblea s'obté a partir d'una masa de midó, regularment fècula de tapioca, aroma o pasta de gambes i aigua que es cou al vapor, se seca i es frig amb oli vegetal ben calent. En 2017, el programa de televisió Food Unwrapped («menjar destapat») viatjà a Tailàndia per a il·lustrar el procés de fabricació industrial dels «cruixents de gamba»: encara que l'ingredient principal és el tubèrcul de la mandioca, del qual s'extrau la farina de tapioca —essencial per la seua capacitat d'absorbir la humitat, i que a més li dona la textura cruixent—, les xips contenen entre un 21 i un 38 per cent de carn de gamba; a més de l'oli en què es frigen, d'un poc de sucre i d'un poc de sal, el pa de gamba també pot contindre llet de pot i ou. No obstant això, un informe de l'organització Safefood intitulat What's in your Chinese Takeaway? («Què hi ha en el teu xinés per a emportar?») proponia evitar el consum de pa de gamba als restaurants xinesos, ja que això només ja supon un terç de la quantitat diària recomanada de calories (608 en una ració de 104 grams).

## Referències

* ↑ «Pa de gambes». Espiga Blanca. Arxivat de l'original el 7 de novembre 2019. [Consulta: 7 novembre 2019].
* ↑ «Papa gamba 80 g.». Papes Escrivà. [Consulta: 7 novembre 2019].
* ↑ «L'origen del pa de gambes o keropok». La Sirena, 23-03-2017. Arxivat de l'original el 7 de novembre 2019. [Consulta: 7 novembre 2019].
* ↑ Emily Dufton. «What is really in a prawn cracker?» (en anglés). Lifestyle.AU, 28-05-2018. Arxivat de l'original el 28 de novembre 2019. [Consulta: 28 novembre 2019].
* ↑ Tracy Ariza. «Prawn Crackers from Scratch» (en anglés). Oh the Things We'll Make!, 21-02-2015. [Consulta: 12 novembre 2019].
* ↑ «Prawn Crackers» (en anglés). Keef Cooks. [Consulta: 28 novembre 2019].
* ↑ Rhonda Parkinson. «How To Make Homemade Prawn Crackers» (en anglés). The Spruce Eats, 09-09-2019. [Consulta: 28 novembre 2019].
* ↑ Bill. «Fried Prawn Crackers for Chinese New Year & Tips on How to Celebrate!» (en anglés). The Woks of Life, 08-02-2016. [Consulta: 28 novembre 2019].
* ↑ «Keropok Fries (Ready-to-Eat)» (en anglés). Shermay. Arxivat de l'original el 16 de novembre 2019. [Consulta: 16 novembre 2019].
* ↑ «Cómo se hace el pan de gambas» (en castellà). Cocinista. [Consulta: 10 novembre 2019].
* ↑ Sophie Roberts. «Do prawn crackers REALLY contain any seafood? Food Unwrapped reveals the surprising ingredients in the popular takeaway treat» (en anglés). The Sun, 21-05-2017. [Consulta: 28 novembre 2019].
* ↑ «How shellfish is NOT the main ingredient in a Chinese prawn cracker (and they're mostly made from an obscure vegetable that's toxic when raw)» (en anglés). Daily Mail Online, 22-05-2017. [Consulta: 28 novembre 2019].
* ↑ Claire Murphy. «Chinese takeaway: Fat warning as prawn cracker portion has one third of day’s calories» (en anglés). The Independent, 01-10-2012. [Consulta: 28 novembre 2019].

## Enllaços externs

* Delishably How to Make Prawn Crackers (anglès)